Source: https://66pribehov.sk/privacy-policy/
Timestamp: 2020-07-03 09:46:14+00:00
Document Index: 13820382

Matched Legal Cases: ['čl. 13', '§ 62', 'čl. 89', 'čl. 89', 'čl. 9', 'čl. 9', 'čl. 29', 'čl. 32', 'čl. 26', 'čl. 13', 'čl. 28', '§ 100']

Privacy Policy - 66pribehov.sk
Tieto podmienky ochrany súkromia vysvetľujú akým spôsobom spracúvame pri poskytovaní našich služieb osobné údaje v rámci spoločnosti Medifo, s.r.o., so sídlom Hraničná 18, 821 05 Bratislava, Slovenská republika, IČO: 52 578 755, zapísaná v Obchodnom registri Okresného súdu Bratislava I, oddiel Sro, vložka č. 139802/B, email: info@medifo.sk (ďalej len ako „Medifo“ alebo „my“). Pri spracúvaní osobných údajov vystupujeme ako prevádzkovateľ (controller).
Tieto podmienky ochrany súkromia slúžia primárne na splnenie informačných povinností podľa čl. 13 a 14 GDPR voči dotknutým osobám, o ktorých spracúvame osobné údaje pri poskytovaní našich služieb súvisiacich v zmysle našich všeobecných obchodných podmienok (ďalej len „Služby“). Tieto podmienky ochrany súkromia sa však týkajú aj bežných spracovateľských operácií, ktoré vykonávame vo všeobecnosti ako prevádzkovateľ.
Dotknutými osobami sú pre nás typicky zákazníci, ktorí si u nás objednali Služby, náš personál a personál našich obchodných partnerov. Pri spracúvaní osobných údajov sa riadime primárne všeobecným nariadením EÚ o ochrane osobných údajov (“GDPR”), ktoré upravuje aj Vaše práva ako dotknutej osoby [1], tými ustanoveniami zákona č. 18/2018 Z. z., o ochrane osobných údajov (ďalej len „Zákon o ochrane osobných údajov“), ktoré sa na nás vzťahujú, ako aj ďalšími právnymi predpismi.
1. Poskytovanie Služieb (vytvorenie jedálnička a analýza stravovania) Plnenie zmluvy s dotknutou osobou (VOP) prípadne aj výslovný súhlas Služby poskytujeme ako prevádzkovateľ, a to na základe akceptácie našich VOP alebo na základne uzatvorenie inej zmluvy s dotknutou osobou. Vo formulári máte možnosť nám udeliť aj výslovný súhlas so spracúvaním údajov o zdraví, nie je však nevyhnutný pre poskytnutie základného balíka. V rozsahu v akom nám jedálničky pomáha vypracovať personál spolupracujúcich lekární vystupujeme s danými lekárňami ako spoloční prevádzkovatelia.
2. Priamy marketing (newsletter a analytika) Súhlas (článok 6 ods. 1 písm. a) GDPR) alebo oprávnený záujem (článok 6 ods. 1 písm. f) GDPR Ak sa prihlásite do nášho newslettera, spracúvame Vaše osobné údaje ako prevádzkovateľ zvyčajne na právnom základe súhlasu. Ak ste však našim existujúcim zákazníkom a kontaktujeme Vás s ponukou podobných tovarov a služieb, aké ste si už u nás zakúpili, spoliehame sa na zákonnú výnimku stanovenú v § 62 ods. 3 Zákona o elektronických komunikáciách. V takomto prípade je našim právnym základom oprávnený záujem, ktorým je priamy marketing. Naše marketingové aktivity nie sú mierené na osoby mladšie ako 16 rokov. Je v našom záujme, aby naše softwarové riešenia mali čo najväčší dosah a aby Služby ponúkané užívateľom boli čo najkvalitnejšie. Z tohto dôvodu považujeme analýzu správania návštevníkov webu, používateľov Služieb prípadne úspešností kampaní ako súčasť vyššie uvedeného oprávneného záujmu.
3. Zvyšovanie povedomia v online priestore Oprávnený záujem (článok 6 ods. 1 písm. f) GDPR) a súhlas (článok 6 ods. 1 písm. a) GDPR) Ak prevádzkujeme naše obchodné profily na sociálnych sieťach alebo náš blog, v nevyhnutnej miere môžeme spracúvať osobné údaje v súlade s naším oprávneným záujmom: zvyšovanie povedomia o spoločnosti / značke / produktoch a službách Medifo v online prostredí. Na tento účel vystupujeme ako prevádzkovateľ. Za týmto účelom takisto zverejňujeme na našom webovom sídle rôzne fotografie dotknutých osôb, prípade kontaktné údaje našich spolupracovníkov na základe súhlasu.
4. Účtovné a daňové účely Plnenie zákonných povinností (článok 6 ods. 1 písm. c) GDPR Aby sme boli v súlade so právnou úpravou, ktorá reguluje účtovníctvo a dane, ako prevádzkovateľ nevyhnutne spracúvame osobné údaje uvedené na faktúrach alebo inej účtovnej dokumentácií.
5. Uplatňovanie, obhajovanie a preukazovanie právnych nárokov (právna a zmluvná agenda) Oprávnený záujem (článok 6 ods. 1 písm. f) GDPR) a plnenie zmluvy (článok 6 ods. 1 písm. b) GDPR) Môžu nastať situácie, že si budeme musieť ako prevádzkovateľ uplatniť svoje právne nároky, požiadať o odškodnenie alebo mimosúdne vyrovnanie alebo oznamovať určité skutočnosti orgánom verejnej moci. Takisto potrebujeme spracúvať osobné údaje v rámci bežnej zmluvnej agendy. Vyššie uvedené spracovateľské operácie považujeme za náš oprávnený záujem, prípadne sa spoliehame na zmluvný vzťah uzatvorený s dotknutou osobou.
6. Štatistické účely Akýkoľvek právny základ vyššie uvedených (pôvodných) účelov v režime podľa čl. 89 GDPR V súlade podmienkami čl. 89 GDPR spracúvame osobné údaje získané na vyššie uvedené účely a na základe vyššie uvedených právnych základov aj na štatistické účely, ako prevádzkovateľ. Výsledkom takého spracúvania nikdy nie sú osobné údaje, ale agregované / anonymné informácie (ako napr. koľko máme zákazníkov alebo ekonomické štatistiky).
Väčšina nami spracúvaných osobných údajov sa nachádza na serveroch softvéru Planeat, pričom ide najmä o bežné kategórie osobných údajov ako napr. meno, priezvisko, email, dátum narodenia, vek, hmotnosť, pohlavie, výška, preferované potraviny a pod. V niektorých prípadoch však spracúvame aj osobitnú kategóriou osobných údajov týkajúcich sa zdravia v zmysle čl. 9 GDPR. Konkrétne môže ísť o kontextuálne údaje o ochorení pacienta, alergénoch resp. alergiách na určité potraviny, o liekoch pacienta a pod. Tieto údaje spracúvame v rámci poskytovania Služieb len na základe výslovného súhlasu podľa čl. 9 ods. 2 písm. a) GDPR, ktorý je súčasťou elektronického formuláru, prostredníctvom ktorého údaje získavame priamo od dotknutej osoby.
Osobné údaje zdieľané len s oprávnenými zamestnancami našej spoločnosti alebo preverenými tretími stranami. Naši zamestnanci a pracovníci môžu mať prístup k Vašim osobným údajom výlučne na „need-to-know“ báze, tzn. len oprávnení zamestnanci konkrétneho oddelenia, s ktorým súvisí spracúvanie osobných údajov môžu mať oprávnený prístup, pričom tento prístup je typicky obmedzený pozíciou, funkciou a pracovnou náplňou konkrétneho zamestnanca. Osobné údaje našich klientov, zamestnancov, obchodných partnerov a iných fyzických osôb poskytujeme len v nevyhnutnej miere nasledovným príjemcom alebo kategóriám príjemcov osobných údajov:
spoločnosť Planeat, s.r.o., ktorá vlastní a technicky prevádzkuje nutričný softvér „PlanEat“, ktorý používame na poskytovanie Služieb;
lekárne, s ktorými spolupracujeme na kampani „66 príbehov“;
naši právni poradcovia, mzdoví a účtovní poradcovia;
poskytovatelia štandardného softvérového vybavenia (Microsoft, Google);
prevádzkovatelia sociálnych sietí (Facebook, LinkedIn, Twitter);
poskytovateľom služieb cloudového úložiska, poskytovateľom analytických nástrojov alebo poskytovateľov marketingových nástrojov;
zamestnancom, pracovníkom, obchodným partnerom prípadne lektorom spoločnosti Planeat s.r.o. v rozsahu nevyhnutnom na plnenie ich úloh alebo zmlúv;
ďalším prevereným sprostredkovateľom;
našim zamestnancom a spolupracovníkom, ktorým sme vydali pokyny pre príjemcov údajov podľa čl. 29 a čl. 32 ods. 4 GDPR.
V súvislosti s kampaňou „66 príbehov“ spolupracujeme s vybranými lekárňami, s ktorými máme uzatvorené dohody spoločných prevádzkovateľov podľa čl. 26 GDPR. Základné časti tejto dohody sú: (i) dotknuté osoby podľa čl. 13 / 14 GDPR v mene spoločných prevádzkovateľov informujeme my prostredníctvom týcht podmienok ochrany súkromia; (ii) žiadosti dotknutých osôb podľa GDPR v mene spoločných prevádzkovateľov vybavujeme my; (iii) účel, právny základ a ďalšie podmienky spracúvania v mene spoločných prevádzkovateľov sú vymedzené v týchto podmienkach ochrany súkromia; (iv) používame spoločné kontaktné miesto uvedené vyššie a zároveň (v) sme oprávnení v mene spoločných prevádzkovateľov uzatvárať zmluvy so sprostredkovateľmi prípadne poskytovať osobné údaje ďalším prevádzkovateľom. Spoločné spracúvanie osobných údajov vykonávame len v rozsahu, v akom vyškolený personál lekárne vypracúva personalizovaný jedálniček prostredníctvom softvéru „PlanEat“. Pri následnej konzultácii alebo zdravotnej starostlivosti spracúvajú osobné údaje lekárne ako samostatní prevádzkovatelia. Aktuálny zoznam spolupracujúcich lekární je uvedený nižšie:
Lekáreň Rázusova, Nitra
Lekáreň v KOCKE, Zvolen
Lekáreň Jednorožec, Dunajská Streda
Lekáreň River Park, Bratislava
Lekáreň TaJ, Prešov
Lekáreň TaJ Družba, Prešov
Najlepšia Lekáreň, Martin
Najlepšia Lekáreň, Dolný Kubín-Brezovec
Lekáreň Leonardo, Trnava
Lekáreň na Juhu, Rožňava
Vaša lekáreň Trója, Senec
Lekáreň Pharmatop , Bratislava
Vo vzťahu k spoločnosti Planeat, s.r.o. uvádzame, že s touto spoločnosťou máme zmluvu, ktorá nám umožňuje používať softvér „PlanEat“ pri poskytovaní Služieb. Tento softvér generuje nami ponúkané jedálničky (www.planeat.sk). Je prirodzené, že prístup k Vašim osobným údajom má aj táto spoločnosť a jej oprávnený personál, nakoľko ide o online softvér hostovaný a spravovaný na serveroch tejto spoločnosti. So spoločnosťou Planeat, s.r.o. máme uzatvorenú zmluvu podľa čl. 28 GDPR, čo znamená, že Vaše osobné údaje daná spoločnosť primárne spracúva v našom mene ako náš sprostredkovateľ (processor). Avšak, ako vlastník a správca online softvérového riešenia, niektoré účely (ako napr. (i) vývoj, vylepšovanie a testovanie alebo (ii) bezpečnosť osobných údajov a IT systémov) sleduje spoločnosť Planeat, s.r.o. aj ako samostatný prevádzkovateľ. Odporúčame preto dotknutým osobám, aby sa oboznámili s podmienkami ochrany súkromia danej spoločnosti, ktoré sa nachádzajú na www.planeat.sk.
V prípade, ak na spracúvanie osobných údajov využívame sprostredkovateľa, vždy vopred preveríme, či sprostredkovateľ spĺňa požiadavky organizačného a technického charakteru z hľadiska zabezpečenia bezpečnosti spracúvania Vašich osobných údajov. V prípade, ak na spracúvanie osobných údajov využívame našich vlastných príjemcov (interný personál našej spoločnosti) Vaše osobné údaje sú vždy spracúvané na základe poverení a pokynov, ktorými našich príjemcov poučujeme nielen o interných pravidlách ochrany osobných údajov, ale aj o ich právnej zodpovednosti za ich porušovanie. Ak sme požiadaní orgánom verejnej moci o sprístupnenie Vašich osobných údajov, skúmame legislatívou stanovené podmienky na ich sprístupnenie a bez preverenia, či sú splnené podmienky Vaše osobné údaje neposkytujeme.
Štandardne (by default) obmedzujeme akékoľvek cezhraničné prenosy osobných údajov do tretích krajín mimo Európskeho hospodárskeho priestoru (EÚ, Island, Nórsko a Lichtenštajnsko), ak to nie je nevyhnutné. Využívame služby popredného poskytovateľa cloudového úložiska Amazon Web Services, ktoré sú umiestnené v Írsku. Avšak, niektorí naši sub-dodávatelia a vyššie uvedení príjemcovia osobných údajov môžu byť usadení alebo ich servery sa môžu nachádzať v Spojených štátoch amerických, ktoré – ako také – predstavujú tretiu krajinu, ktorá nezaručuje ochranu osobných údajov primeranú ochrane v EÚ. Avšak, spoločnosti, ktoré sa certifikovali v rámci tzv. EU-US Privacy Shield mechanizmu sú podľa rozhodnutia Komisie EÚ považované za poskytujúce primeranú ochranu osobných údajov ako v EÚ. Ak predsa len vykonávame prenos osobných údajov do tretích krajín, robíme tak len na základe rozhodnutia Komisie EÚ o primeranosti (ako napr. EU-US Privacy Shield) alebo vyžadujeme splnenie iných záruk na ochranu osobných údajov (napr. uzatvorenie tzv. zmluvných doložiek).
Všeobecná doba uchovávania
Zvyšovanie povedomia o spoločnosti Medifo v online priestore Až do odstránenia príspevku samotnou dotknutou osobou, odstránenia príspevku z našej strany, odstránenia nášho profilu alebo žiadosti dotknutej osoby o vymazanie osobných údajov, príp. do odvolania súhlasu.
Vyššie uvedené doby uchovávania stanovujú len všeobecné doby, počas ktorých dochádza k spracúvaniu osobných údajov na dané účely. V skutočnosti však pristupujeme k likvidácií alebo anonymizácii osobných údajov ešte pred uplynutím týchto všeobecných dôb v prípade, ak dané osobné údaje už považujeme za nepotrebné z hľadiska vyššie uvedených účelov spracúvania. Naopak, v niektorých špecifických situáciách Vaše osobné údaje môžeme uchovávať dlhšie ako je uvedené vyššie, ak tak vyžaduje právny predpis alebo náš oprávnený záujem.
Takisto máte právo kedykoľvek podať sťažnosť Úradu na ochranu osobných údajov Slovenskej republiky podľa § 100 Zákona o ochrane osobných údajov alebo obrátiť sa so žalobou na príslušný súd. V každom prípade odporúčame akékoľvek spory, otázky alebo námietky riešiť primárne komunikáciou s nami.
Naše webové lokality priamo ukladajú do súboru cookies informáciu o trvalom skrytí lišty s oznamom o používaní súborov cookies po prejavení súhlasu návštevníka. Okrem toho používame na www.66pribehov.sk aj tzv. „session cookies“, ktoré obsahujú len neosobné informácie o návštevníkovi stránky a po zatvorení prehliadača sa automaticky vymazávajú. Poskytujú nám množstvo užitočných informácií, napríklad koľko návštevníkov bolo na stránke či aké prehliadače používajú, vďaka čomu sme schopní našu stránku optimalizovať a vylepšovať a tzv. „funkčné cookies“, ktoré umožňujú zapamätať si prihlasovacie údaje návštevníka stránky, zaistiť bezpečnosť po prihlásení alebo zúčastniť sa súťaží zverejnených na stránke. Okrem toho používajú súbory cookies nástroje tretích strán, ktoré sú našich webových stránkach implementované a slúžia hlavne na podporu našich marketingových, štatistických a analytických aktivít umožňujúcich nám prevádzkovať modernú webstránku.
collect Používa sa na zasielanie údajov do služby Google Analytics o používateľovom zariadení a správaní na našom webe, pričom sleduje používateľa cez zariadenia a marketingové kanály. Google Analytics Počas doby spojenia HTTP
_fbp Používa ich Facebook na zobrazovanie reklamy a marketingových ponúk tretích strán Facebook 1 deň HTTP
Medifo pri využívaní Google Analytics nespracúva žiadne osobné údaje a ani iné identifikátory využiteľné na nepriamu identifikáciu (napr. IP adresu) dotknutých osôb. To však neznamená, že týmto spôsobom nedochádza k spracúvaniu Vašich osobných údajov spoločnosťou Google Inc., ktorá je prevádzkovateľom služby Google Analytics.
Google Analytics na analýzu Vášho správania na na našich webstránkach tiež využíva súbory typu cookies, ktoré sa ukladajú v zariadení koncového používateľa webovej stránky (počítač, tablet, smartfón). Google anonymizuje časť IP adresy viažucej sa k zariadeniu koncového používateľa našej webovej stránky ihneď pri jej získavaní, čím sa posilňuje ochrana Vášho súkromia. Google Inc. využíva informácie získané počas používania webovej stránky, aby vyhodnotil Vaše používanie našej webovej stránky, vystavil nám reporty o aktivitách na webovej stránke a poskytol nám ďalšie služby spojené s používaním webovej stránky www.66pribehov.sk a používaním internetu. Tomuto spracúvaniu údajov službou Google Analytics je možné zabrániť vhodným nastavením internetového prehliadača, do ktorého nainštalujete zásuvný modul (add on) prehliadača dostupný prostredníctvom nasledujúceho odkazu: https://tools.google.com/dlpage/gaoptout?hl=en.
Po kliknutí na uvedený odkaz sa uloží do Vášho internetového prehliadača súbor cookie opt-out, ktorý zabráni budúcemu získavaniu údajov pri návšteve našej webovej stránky.
Odporúčame Vám oboznámiť sa s podmienkami ochrany súkromia poskytovateľov platforiem sociálnych médií, cez ktoré spolu komunikujeme. Naše podmienky ochrany súkromia vysvetľujú len základné otázky týkajúce sa správy našich profilov alebo profilov našich klientov. Máme iba typické administrátorské oprávnenia pri spracúvaní Vašich osobných údajov cez naše profily zriadené na sociálnych sieťach. Predpokladáme, že používaním sociálnych sietí rozumiete, že Vaše osobné údaje sú primárne spracúvane poskytovateľmi platforiem sociálnych sietí (ako Facebook, Instagram) a že nad týmto spracúvaním, ďalším poskytovaním Vašich osobných údajov tretím stranám a cezhraničným prenosom do tretích krajín, ktoré vykonávajú daní poskytovatelia platforiem sociálnych sietí, nemáme žiadnu kontrolu a nezodpovedáme zaň. Bližšie informácie o spracúvaní osobných údajov prevádzkovateľmi sociálnych sietí nájdete v nižšie uvedenom popise konkrétnych služieb, ktoré môžeme využívať pri profesionálnom používaní sociálnych sietí a pri správe našich profilov, ktoré máme zriadené na sociálnych sieťach.
V súvislosti so spracúvaním osobných údajov na štatistické účely súvisiace s používaním nášho profilu zriadeného na sociálnej sieti Facebook sme so spoločnosťou Facebook Irelend Limited v postavení spoločných prevádzkovateľov, pričom základné časti dohody spoločných prevádzkovateľov sú dostupné tu: https://www.facebook.com/legal/terms/page_controller_addendum
Medifo, s.r.o.
Bratislava, 1. septembra 2019